Základná škola, Školská 389, Sačurov

ŠKOLA PODPORUJÚCA ZDRAVIE

program pre ZŠ Sačurov

***A./ Úvod***

 Pedagógovia našej školy si uvedomujú dôležitosť výchovy k zdraviu a vedú svojich žiakov k utváraniu správneho životného štýlu. Preto od 1.9.1999 získala naša škola certifikát, ktorý ju zaradil do celoštátnej siete škôl podporujúcich zdravie. Vzájomnou spoluprácou chceme vytvoriť na škole takú atmosféru, aby naša práca mohla prebiehať v zdravom a zároveň estetickom prostredí.

***B./ Charakteristika školy***

Základná škola v Sačurove je plnoorganizovaná škola, ktorú navštevujú nielen žiaci z obce, ale aj žiaci zo spádových obcí Davidov, Dlhé Klčovo, Kamenná Poruba a Lomnica. Našu školu navštevujú aj žiaci z marginalizovaných rómskych komunít. Profilácia školy vychádza z motta nášho Školského vzdelávacieho programu pre I. stupeň ZŠ Moderne a hravo v našej škole, ktoré sformulovala PaedDr. Jana Humeníkova zástupkyňa školy: ,,Najprv sme učili naše deti ako sa hrať, neskôr ako sa učiť, a teraz im ukážme, že učiť sa dá aj hrou.“ ,,Máme jedinečnú šancu zmeniť školu tak, aby centrom vzdelávania bol žiak, nie učivo, aby každé dieťa zažilo v škole pocit úspechu, aby sa každý učiteľ mohol naplno prejaviť ako tvorivá osobnosť.“

Medzi silné stránky školy patrí:

* stabilný, tvorivý kolektív učiteľov, najmä ich záujem o ďalšie vzdelávanie,
* počítačová gramotnosť všetkých pedagógov na vysokej úrovni,
* webová stránka s elektronickou žiackou knižkou,
* zapojenie sa do projektov informačno-komunikačné technológie,
* moderné didaktické prostriedky, kvalitné materiálno-technické vybavenie školy,
* využívanie netradičných foriem a metód vyučovania,
* zapojenie žiakov do predmetových olympiád, súťaží a teleprojektov,
* aktivity počas roka ako Týždeň zdravej výživy, Vianočný jarmok, žiacka konferencia TEDx, či Detská Odborná činnosť, netradičná výzdoba školy, vydávanie školského časopisu – Kvapka.

K budove školy patria aj 2 telocvične. Pri vyučovaní telesnej výchovy a na rôzne pohybové aktivity využívame aj 4 ihriská (futbalové, hádzanárske, volejbalové a multifunkčné), bežeckú dráhu a doskočisko.

***C./ Koordinačná rada***

 Na realizáciu jednotlivých úloh tohto projektu bude dohliadať koordinačná skupina:

Hlavný koordinátor: Mgr. Anna Kačurová, I. st. ZŠ

Členovia: PaedDr. Jana Humeníková, ZRŠ

 RNDr. Marta Megyesiová, ZRŠ

 Mgr. Matúš Urban, II. St. ZŠ

 Mgr. Jana Zorvanová, II. st. ZŠ

***D./ ciele projektu***

 V tomto školskom roku sme si v rámci projektu Škola podporujúca zdravie stanovili tieto ciele:

1/ Starostlivosť o duševné a fyzické zdravie, zdravý psychický vývin dieťaťa

2/ Poskytnutie prvej pomoci

3/ Prevencia obezity

***E./ Metódy a formy***

 Pri plnení uvedených cieľov projektu budeme využívať tieto metódy a formy práce so žiakmi: besedy, súťaže, didaktické hry, kvízy, prednášky, osobné pohovory, výstavky, verejnoprospešné práce, kurzy, turistické vychádzky, telovýchovné chvíľky, pobyt v ŠvP...

***F./ Oblasti a úlohy realizácie školy***

**OCHRANA A PODPORA ZDRAVIA**

1.Zorganizovať na škole **Týždeň zdravej výživy** venovaný aktivitám, ktoré sú zamerané na

 zdravý životný štýl, pohybovým aktivitám, prednáškam s odborníkmi v oblasti

 poskytovania prvej pomoci a starostlivosti o zdravie a zdravie zubov. Posledný deň

 v týždni usporiadať posedenie pri čaji pre žiakov 1. stupňa.

 **Z: Mgr. Kačurová, TU**

2. Cestou školského rozhlasu oboznámiť žiakov so zdravým životným štýlom prevenciou obezity a správnou výživou: Týždeň zdravej výživy, Deň vody, Deň zeme, Svetový deň duševného zdravia

 **Z: Mgr. Ihnátová**

3. Zútulniť interiéry tried kvetinovou výzdobou, obnoviť a aktualizovať hygienické okienka v triedach.

 **Z: TU**

4. Udržiavať v poriadku a čistote areál školy – brigády jednotlivých tried na svojich úsekoch.

 **Z: TU**

5. Zorganizovať besedu s odborníkom s protidrogovou tematikou.

 **Z: výchovný poradca (november)**

6. Všímať si osobnú hygienu žiakov (vlasy, nechty, ruky, oblečenie, prezuvky)

 **Z: Všetci vyuč.**

7. Dbať na správnu obuv žiakov, do ktorej sa prezúvajú počas vyučovania.

 **Z: Všetci vyuč.**

8. Zabezpečiť u žiakov vlastné hygienické vrecko.

 **Z: TU**

9**.** V rámci ročníkového projektu v druhom ročníku zorganizovať výchovno- vzdelávacie

 aktivity na podporu vedomostí o zdravom životnom štýle.

 **Z: TU druhých ročníkov (október)**

**POHYBOVÉ AKTIVITY**

1. Základná telesná výchova – dbať naďalej na všestranný rozvoj telesného pohybu žiaka. Uplatňovať rozvoj pohybu v každej oblasti tela – gymnastika, atletika, športové hry.

 **Z: učitelia TV**

2. Rešpektovať žiakov na hodinách TV podľa hmotnosti, šikovnosti, a nadania žiakov.

 **Z: učitelia TV**

3. Organizovať hodiny TV pre pohyb žiakov na čerstvom vzduchu.

 **Z: učitelia TV**

4. Usporiadať na škole School Kids Race.

 **Z: Mgr. Hric**

 **všetci vyučujúci**

5. Do vyučovania zapojiť podľa potreby a uváženia vyučujúcich telovýchovné chvíľky, relaxačné cvičenia a cvičenia koncentrácie.

 **Z: všetci vyuč.**

6. Využiť veľké prestávky na pohyb žiakov na čerstvom vzduchu na školskom dvore a v parku.

 **Z: všetci vyuč.**

7. V rámci záujmovej činnosti venovať pozornosť športovým krúžkom, viesť žiakov k aktívnej forme oddychu.

 **Z: vyuč. TV**

8. **1.jún-Deň detí** osláviť športovými a vedomostnými aktivitami.

 **Z: TU**

 **vyuč. TV**

9. Zúčastniť sa so žiakmi 1. stupňa týždenného pobytu v škole v prírode.

 **Z: riad. školy**

 **Učit. 1.st. ZŠ**

10. Usporiadať plavecký výcvik pre žiakov 5.roč.

 **Z: vyuč. TV**

11. Usporiadať lyžiarsky kurz pre žiakov 7. roč.

 **Z: vyuč. TV**

12. V mesiaci marec sa zapojiť do behu ,, Sačurovská 15 tka“

 **Z: TU a vyuč. TV**

**STRAVOVANIE**

1. Na škole bude pracovať stravovacia komisia v zložení

 p. Anna Barkovciová – vedúca kuchárka

 PaedDr. Jana Humeníková – zást. riad školy

 PaedDr. Anna Korytková – zást. zamestnancov ZŠ

 Lucia Onušková – zást.RŠ pre materskú školu

 Mgr. Migaľová - zást. z radu rodičov

1. Dodržiavať hygienu pri vydávaní stravy.

 **Z: vedúca ŠJ**

 2. Pri zostavovaní jedálneho lístka sa budeme orientovať na šaláty z čerstvej zeleniny,

 **Z: vedúca ŠJ**

 3.Vydávanie obedov pre žiakov zo SZP.

 **Z: vedúca ŠJ**

**HUMANIZÁCIA V ŠKOLSTVE**

1. Dbať, aby vzťahy medzi učiteľmi a žiakmi boli založené na vzájomnej úcte a dôvere.

 **Z: všetci učitelia**

2. Vo vzťahu medzi kolegami sa snažiť o korektnosť, ovládanie svojich pocitov, byť priateľským, kolegiálnym, nepodceňovať prácu iných.

 **Z: kolektív zamestnancov školy**

3. Klásť dôraz na prevenciu k intolerancii v škole

 **Z: všetci vyuč.**

4. Na zlepšenie medziľudských vzťahov využiť posedenia všetkých zamestnancov na Vianoce, pri príležitosti Dňa učiteľov a pri slávnostnom ukončení školského roka.

 **Z: RŠ**

 Mgr. Anna Kačurová